**PREKIŲ PIRKIMO TECHNINĖ SPECIFIKACIJA**

1. **SĄVOKOS IR SUTRUMPINIMAI**

1.1. **Pirkėjas** – Uždaroji akcinė bendrovė „VILNIAUS VANDENYS“.

1.2. **Pardavėjas** – ūkio subjektas – fizinis asmuo, privatusis ar viešasis juridinis asmuo, kita organizacija ir (ar) jų padalinys įskaitant ūkio subjektus, kurių pajėgumais remiamasi, Subtiekėjus, darbuotojus ir kitus teisėtais pagrindais Prekių tiekimui pasitelktus asmenis.

1.3. **Sutartis** – Sutartis, sudaroma tarp Pardavėjo ir Pirkėjo dėl Pirkimo objekto.

1.4. **Techninė specifikacija** **arba TS** – dokumentas, kuriame apibūdintas Pirkimo objektas.

1.5. **Važtaraštis** – teisės aktų reikalavimus atitinkantis dokumentas, pasirašomas abiejų Sutarties Šalių, kuriame nurodomos Pardavėjo Pirkėjui faktiškai perduotos Prekės ir kurį Pardavėjas Sutartyje nustatyta tvarka perduoda Pirkėjui kartu su Prekėmis. Važtaraštis pasirašomas tuo atveju, jeigu Pardavėjo patiektos Prekės nereikalauja sumontavimo ar kitokių papildomų veiksmų atlikimo, siekiant tinkamai naudoti įsigytas Prekes. Važtaraščio funkciją gali atlikti Prekes pristačiusio kurjerio elektroninėje laikmenoje Pirkėjo atstovo pasirašomas dokumentas.

1.6. **Užsakymas** – Pirkėjo Pardavėjui pagal Sutartį teikiamas dokumentas (jei sudaromas) ar el. laiškas ar kita Sutarties SD nustatyta forma Pardavėjui teikiamas Prekių užsakymas, kuriame nustatytas Prekių poreikis ir pagal kurį Pardavėjas turi perduoti ir parduoti Prekes Pirkėjui.

1. **PIRKIMO OBJEKTO PAVADINIMAS IR JO KIEKIAI/APIMTYS**
   1. **Pirkimo objektas** –Vandentiekio ir nuotekų tinklų tempimui atsparios jungtys **(toliau – Prekės).**
   2. Pirkimo objektas nėra skaidomas į Pirkimo objekto dalis.
   3. **Kiekiai/apimtys:** **perkamas Prekių kiekis** **yra preliminarus.** Pirkėjas neįsipareigoja nupirkti Prekių už visą Sutarties vertę ar bet kokią jos dalį. Prekės bus pristatomos pagal atskirus Pirkėjo Užsakymus.
   4. Pardavėjas visas galimas išlaidas įskaičiuoja į Prekių įkainį ir (ar) kainą. Siūlomame įkainyje ir (ar) kainoje turi būti įskaičiuotos visos Pardavėjo išlaidos ir mokėtini mokesčiai, būtini tinkamam Sutarties įvykdymui.
   5. Pardavėjas prisiima visą riziką dėl ne nuo Pirkėjo priklausančių aplinkybių, dėl kurių padidės su Sutarties vykdymu susijusios Pardavėjo išlaidos ir Pardavėjui Sutarties vykdymas taps sudėtingesnis (Pardavėjui padidės įsipareigojimų vykdymo kaina). Prekių kaina ir (ar) įkainiai jokiais atvejais nebus didinami, išskyrus Pirkimo sąlygose nustatytus kainos ir (ar) įkainių peržiūros procedūros atvejus.

2.6. Pirkėjas taip pat turi teisę, esant poreikiui, pirkti ir kitas Techninėje specifikacijoje nenurodytas Prekes. Panašaus pobūdžio prekės, nenumatytos Techninėje specifikacijoje, bus perkamos ne didesnėmis nei susitarimo pasirašymo dieną galiojančiomis Pardavėjo prekybos vietoje, kataloge ar interneto svetainėje nurodytomis šių prekių kainomis, arba, jei tokios kainos neskelbiamos, Pardavėjo pasiūlytomis, konkurencingomis ir rinką atitinkančiomis kainomis. Bendra tokių nenumatytų prekių vertė negali viršyti 10 (dešimt) proc. Sutarties vertės (EUR be PVM).

1. **REIKALAVIMAI PIRKIMO OBJEKTUI**
   1. **Esamos situacijos aprašymas** 
      1. Prekės bus naudojamos naujų vamzdynų įrengimui, senų vamzdynų remontui ir avarijų likvidavimui.
   2. **Pirkimo objekto aprašymas**
      1. Prekės turi būti naujos, kokybiškos ir turi visiškai atitikti Techninės specifikacijos priede Nr. 1 „Prekių atitikties lentelė“ nurodytus reikalavimus.
      2. Prekių techninės charakteristikos nurodytos TS priede Nr. 1.
      3. Jei Techninėje specifikacijoje nurodyti konkretūs gaminiai, medžiagos gali būti pakeistos lygiaverčiais ir jei Pardavėjas siūlo lygiaverčius gaminius, medžiagas – kartu su Pasiūlymu turi būti pateikiama ir pagrįsta informacija - pagrindimas – iš kurios Pirkėjas galėtų nustatyti, kad siūlomi gaminiai, medžiagos yra lygiaverčiai reikalaujamoms.
      4. Nurodytos Prekės (gaminiai, medžiagos), nekeičiant kainos (įkainio), Pirkėjo sutikimu gali būti pakeistos kitomis, jeigu Prekės nebegaminamos ir Pardavėjas Pirkėjui pateikia tai pagrindžiančius dokumentus (pavyzdžiui, gamintojo raštą / patvirtinimą, kad Prekė nebegaminama). Pardavėjas taip pat privalo pateikti dokumentus, pagrindžiančius, jog naujos Prekės visiškai atitinka pirkimo dokumentuose nustatytą Techninę specifikaciją ir (ar) Pardavėjo Pasiūlyme nurodytas techninių rodiklių reikšmes, yra ne prastesnės, o lygiavertės ar geresnės kokybės. Toks Prekės (-ių) keitimas įforminamas raštu sudarant papildomą susitarimą prie Sutarties.
      5. Prekėms turi būti taikoma **ne mažiau kaip 144 mėn.**  nemokama kokybės garantija. Garantinis laikotarpis prasideda nuo Prekių perdavimo–priėmimo momento, t. y. nuo Važtaraščio pasirašymo.
      6. Pardavėjas garantuoja, kad Prekių garantiniu laikotarpiu gedimai, atsiradę dėl brokuotų medžiagų ar Prekių gamybos klaidų bus šalinami nemokamai arba pakeičiant nekokybiškas Prekes naujomis.

**4. PREKIŲ PRISTATYMO VIETA, TERMINAI IR TVARKA**

* 1. **Prekių pristatymo vieta:** Prekės turi būti pristatytos adresu Savanorių pr. 212, Vilnius. Pirkėjo darbo laiku pirmadieniais – penktadieniais, 7:30 val. – 11:30 val. ir 12:00 val.– 15:30 val.
  2. Pirkėjas pirks Prekes pagal atskirus Užsakymus Sutarties galiojimo laikotarpiu.
  3. Užsakymai Pardavėjui bus teikiami ir tvirtinami el. pašto adresu nurodytu Sutartyje.
  4. Užsakymo įvykdymo terminas: **ne vėliau kaip per 4 kalendorinių dienų** nuo Užsakymo pateikimo el. paštu dienos.

1. **PREKIŲ KOKYBĖ IR TRŪKUMŲ ŠALINIMAS**
   1. Trūkumais laikoma: nepilna Prekės komplektacija, Prekė apgadinta arba neatitinka techninių charakteristikų, nurodytų Techninės specifikacijos priede Nr. 1.
   2. Pardavėjas privalo garantuoti, kad pateiktos Prekės yra naujos, nenaudotos ir be defektų. Nekokybiškos ar Užsakymo neatitinkančios Prekės turi būti pakeistos nuo Pirkėjo rašytinio reikalavimo dėl trūkumų šalinimo pateikimo dienos **ne vėliau kaip per 5 kalendorines dienas.**
2. **SUTARTIES VYKDYMO METU PATEIKIAMA DOKUMENTACIJA**
   1. Pardavėjas kartu su pristatomomis Prekėmis pateikia:
      1. Prekių pristatymo Važtaraštį su nurodytais Prekių kiekiais ir garantiją patvirtinantys dokumentai.
      2. Dokumentai, nurodyti TS 6.1.1. punkte, pateikiami lietuvių kalba, garantiją patvirtinantys dokumentai gali būti pateikiami lietuvių ir/arba anglų kalba.
3. **PIRKĖJO IR PARDAVĖJO ĮSIPAREIGOJIMAI** 
   1. **Pirkėjo įsipareigojimai:**
      1. Bendradarbiauti su Pardavėju, teikiant reikalingą informaciją Užsakymų ir (ar) Sutarties vykdymo metu.
      2. Priimti iš Pardavėjo jo pristatytas kokybiškas Prekes, atitinkančias Užsakyme ir (ar) Sutartyje numatytus reikalavimus, ir tinkamai bei laiku atsiskaityti su Pardavėju Sutartyje numatytomis sąlygomis.
      3. Pastebėjęs trūkumus, Pirkėjas turi teisę nepriimti Užsakymo ir nepasirašyti Važtaraščio.

7.2. **Pardavėjo įsipareigojimai:**

7.2.1. Pristatyti kokybiškas Prekes laiku, vadovaujantis Užsakyme (-uose), Sutartyje nustatyta tvarka, Lietuvos Respublikoje galiojančiais įstatymais ir kitais teisės aktais reglamentuojančiais Prekių tiekimą.

1. **PRIEDAI**

Priedas Nr. 1. Prekių techniniai reikalavimai;

Priedas Nr. 2. Prekių atitikties lentelė;

Priedas Nr. 3. Prekių kainų žiniaraštis.